امریکا اوکراینا‌داکی سفیرلیگینی موقتی اولا‌راق پایتاخت کیئو‌-دن لویو-یا کؤچورمک قرارینا گلیب.
امریکانین خاریجی ایشلر ناظیری آنتونی بلینکنین بونونلا باغلی یایدیغی یازیلی بیاناتدا دئییلیر:
"بیز اوکراینا‌داکی سفیرلیگین فعالیتینی موقتی اولا‌راق لویویا کؤچورمک پروسه سینده‌ییک. بونا روسیا حربی قوه‌لری‌نین اوکراینا ایله سرحدده آرتان گوجو سبب اولوب".
فوریه‌نین 12-ده معلوم اولوب کی، امریکا خاریجی ایشلر ناظیرلیگی اؤلکه‌نین کیئو‌دکی سفیرلیگی‌نین تخلیه‌سینی اعلان ائتمگی پلانلاشدیریر. قئید ائدیلیب کی، امریکانین اؤلکه‌ده دیپلوماتیک مؤوجودلوغونو داوام ائتدیره بیلمه‌سی اوچون محدود سایدا امریکالی دیپلومات اوکراینانین باتی سینا، لهستان ایله سرحده یاخین اراضییه کؤچوروله بیلر.
خاطیرلاداق کی، امریکا سفیرلیگی داها اول اؤلکه وطنداش‌لارینا مراجعت ائده‌رک اوکراینایا گئتمه‌مه‌یه چاغیریب.
